ddrg/super_eurlex huggingface dataset:
Uredba Komisije (ES) št. 3048/93

z dne 4. novembra 1993

o spremembi Uredbe Komisije (EGS) št. 675/88 o določitvi podrobnih pravil za izvajanje dodelitve pomoči za proizvodnjo nekaterih sort riža

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1418/76 z dne 21. junija 1976 o skupni ureditvi trga za riž [1], kakor je bila nazadnje spremenjena z Uredbo (EGS) št. 1544/93 [2], in zlasti člena 8a (5) Uredbe,

ker so v Uredbi (EGS) št. 675/88 [3] predpisana podrobna pravila za izvajanje dodelitve pomoči za proizvodnjo nekaterih sort riža;

ker je za to, da bi zagotovili učinkovito delovanje programa, potrebno uvesti ukrepe spremljanja in nadzora, s katerimi se zagotovi dodeljevanje pomoči le za površine in proizvode, ki izpolnjujejo pogoje; ker je lahko popolna izguba pravice do pomoči za vse površine, navedene v nepravilni prijavi, za vlagatelja nesorazmerno huda sankcija; ker je torej treba ustrezno spremeniti Uredbo (EGS) 675/88;

ker naj se spremenjeni predpisi uporabljajo le za zahtevke za riž, posajen v tržnem letu 1992/93 za letino 1993;

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Člen 5 Uredbe (EGS) št. 675/88 se nadomesti z:

"Člen 5

1. Če se pri pregledu izkaže, da je dejansko ugotovljena površina večja od površine, prijavljene v zahtevku, se za izračun pomoči upošteva prijavljena površina.

2. Če se izkaže, da je dejansko ugotovljena površina manjša od površine, prijavljene v zahtevku, se za izračun pomoči upošteva dejansko ugotovljena površina. Razen v primeru višje sile se dejansko ugotovljena površina zmanjša:

- za dvakratno vrednost ugotovljene razlike, če je ta večja kakor 2 % ali 2 hektarja, vendar manjša kakor 10 % ugotovljene površine,

- za 30 %, če je ugotovljena razlika večja kakor 10 %, toda manjša kakor 20 % ugotovljene površine.

Če je razlika večja kakor 20 % ugotovljene površine ali če se ugotovi, da je bila nepravilna prijava dana namerno ali kot posledica hude malomarnosti, se pomoč ne dodeli.

Ta odstavek se uporablja brez poseganja v druge sankcije, predvidene v nacionalni zakonodaji."

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se od 30. julija 1993.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. novembra 1993

Za Komisijo

René Steichen

Član Komisije

[1] UL L 166, 25.6.1976, str. 1.

[2] UL L 154, 25.6.1993, str. 5.

[3] UL L 70, 16.3.1988, str. 12.

--------------------------------------------------
Uredba Komisije (EGS) št. 731/93

z dne 26. marca 1993

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi ter o skupni carinski tarifi, nazadnje spremenjene z Uredbo (EGS) št. 558/93 [2], in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlaganje kombinirane nomenklature in se ta pravila uporabljajo tudi za vse druge nomenklature, ki delno ali v celoti temeljijo na njej ali ji dodajajo dodatne pododdelke in ki jih določajo posebne določbe Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora blago, poimenovano v stolpcu 1 v preglednici, ki je priloga k tej uredbi, v skladu z navedenimi splošnimi pravili uvrstiti v ustrezno oznako KN, ki je navedena v stolpcu 2, in sicer iz razlogov, navedenih v stolpcu 3;

ker so ukrepi, določeni v tej uredbi, v skladu z mnenjem Odbora za nomenklaturo,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je sedaj uvrščeno v kombinirano nomenklaturo v ustrezno oznako KN iz stolpca 2 navedene preglednice.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. marca 1993

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 58, 11.3.1993, str. 50.

--------------------------------------------------

PRILOGA

Poimenovanje | Uvrstitev Oznaka KN | Utemeljitev |

1 | 2 | 3 |

Kolobarniki (Polychaetes), splošno znani kot mnogočlenarji, ki se nahajajo v morskih obalnih okoljih in splošno znani pod imenom "morski črvi", ki se uporabljajo kot ribiška vaba | 01060099 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo oznak KN 0106, 010600 in 01060090 Te živali se ne štejejo kot vodni nevretenčarji v smislu tarifne številke KN 0307 |

--------------------------------------------------
Uredba Sveta (ES) št. 1866/94

z dne 27. julija 1994

o spremembi Uredbe (EGS) št. 1766/92 o skupni ureditvi trga za žita

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti in zlasti členov 42 in 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker Uredba Sveta (EGS) št. 1766/92 [4] določa sistem kompenzacijskih plačil za pridelovalce krompirja, namenjenega za izdelavo škroba; ker je treba zaradi nadzora nad proizvodnjo škroba kot pogoj za odobritev takšnih kompenzacijskih plačil zahtevati predložitev pogodbe o pridelavi;

ker Uredba (EGS) št. 1766/92 prav tako predvideva ukrepe za prilagoditev ukrepov v zvezi z dajatvami in vnaprej določenimi nadomestili glede na položaj na svetovnem trgu; ker je zaradi lažjega izvajanja takšnih ukrepov in zaradi boljšega upravljanja treba določbe o določitvi premij in korekcijskih zneskov, ki izhajajo iz takšnih ukrepov, ublažiti;

ker je bil poleg tega ob sprejetju Uredbe (EGS) št. 1766/92 slad prenesen iz skupine proizvodov, navedenih v členu 1(1)(d), v skupino proizvodov, navedenih pod (c) istega odstavka; ker je treba Prilogo A k zgoraj navedeni uredbi ustrezno spremeniti,

SPREJEL NASLEDNJO UREDBO:

Člen 1

Uredba (EGS) št. 1766/92 se spremeni:

1. V členu 8 se odstavku 2 doda naslednji pododstavek:

"Brez poseganja v določbe prvega pododstavka se kompenzacijsko plačilo izplača samo za količino krompirja, zajeto v pogodbi med pridelovalcem krompirja in proizvajalcem škroba."

2. V členu 12(2) se zadnji stavek nadomesti z naslednjim besedilom:

"V tem primeru se dajatvi doda premija."

3. V členu 13(4) se drugi pododstavek nadomesti z naslednjim besedilom:

"Določi se lahko korekcijski znesek. Uporabi se za vnaprej določena nadomestila. Korekcijski znesek se določi v skladu s členom 23. Vendar Komisija lahko po potrebi korekcijske zneske spremeni."

4. V Prilogi A se črta oznaka KN 1107 (slad, pražen ali nepražen).

Člen 2

Ta uredba začne veljati 1. avgusta 1994.

Uporablja se od 1. avgusta 1994. Vendar se točka 4 člena 1 uporablja z učinkom od 1. julija 1993.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. julija 1994

Za Svet

Predsednik

Th. Waigel

[1] UL C 83, 19.3.1994, str. 1.

[2] UL C 128, 9.5.1994.

[3] UL C 148, 30.5.1994, str. 49.

[4] UL L 181, 1.7.1992, str. 21. Uredba, kakor je bila spremenjena z Uredbo Komisije (EGS) št. 2193/93 (UL L 196, 5.8.1993, str. 22).

--------------------------------------------------
Uredba Komisije (ES) št. 1586/94

z dne 30. junija 1994

o spremembi Uredbe Komisije (EGS) št. 1722/93 v zvezi s proizvodnimi nadomestili v sektorju žit in riža

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 21. junija 1992 o skupni ureditvi trga za žita [1], kakor je bila spremenjena z Uredbo (EGS) št. 2193/93 [2], in zlasti člena 7 Uredbe,

ob upoštevanju Uredbe Sveta (EGS) št. 1418/76 z dne 21. junija 1976 o skupni ureditvi trga za riž [3], kakor je bila nazadnje spremenjena z Uredbo (EGS) št. 1544/93 [4], in zlasti člena 9 Uredbe,

ker je v členu 5(1) Uredbe Komisije (EGS) št. 1722/93 o podrobnih pravilih za uporabo uredb Sveta (EGS) št. 1766/92 in (EGS) št. 1418/76 o proizvodnih nadomestilih v sektorju žit in riža [5] določeno, da morajo biti zahtevki za potrdila o nadomestilih poslani pristojnemu organu v pisni obliki; ker je primerno, da bi določili dneve, ko se lahko vlagajo taki zahtevki, in rok za njihovo vložitev;

ker skladno z drugim pododstavkom člena 6(3) potrdila v juliju in avgustu tržnih let 1993/94, 1994/95 in 1995/96 veljajo le do zadnjega dne v mesecu, v katerem je bilo potrdilo izdano; ker bi zaradi kratke veljavnosti lahko prišlo do velikega števila zahtevkov za pridobitev potrdil; ker je torej primerno, da se 31. avgust določi kot zadnji dan veljavnosti vseh potrdil, izdanih v juliju in avgustu;

ker uporaba stopnje nadomestila, ki je veljavna na dan obravnave zahtevkov za pridobitev potrdil, vloženih julija v tržnih letih 1994/95 in 1995/96, omogoča natančnejše spremljanje sprememb v stopnji nadomestila v času veljavnosti potrjevanja;

ker Upravljalni odbor za žita ni podal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

Uredba (EGS) št. 1722/93 se spremeni:

1. Členu 5(1) se doda naslednje besedilo:

"Zahtevek se vloži vsak delovni dan do 17. ure po bruseljskem času."

2. Drugi pododstavek člena 6(3) se nadomesti z naslednjim:

"Vendar pa so v juliju in avgustu tržnih let 1994/95 in 1995/96 potrdila, za katera so bili zahtevki vloženi v zadevnih mesecih, veljavna le do 31. avgusta."

3. Prvemu pododstavku člena 6(4) se doda naslednje besedilo:

"Vendar pa se pri zahtevku za pridobitev nadomestila vloženem v juliju tržnih let 1994/95 in 1995/96 izplača tisti znesek nadomestila, ki se uporablja na dan predelave škroba."

Člen 2

Ta uredba začne veljati 1. julija 1994

Ta uredba je v celoti zavezujoča in se neposredno uporablja v vseh državah članicah.

V Bruslju, 30. junija 1994

Za Komisijo

René Steichen

Član Komisije

[1] UL L 181, 1.7.1992, str. 21.

[2] UL L 196, 5.8.1993, str. 22.

[3] UL L 166, 25.6.1976, str. 1.

[4] UL L 154, 25.6.1993, str. 5.

[5] UL L 159, 1.7.1993, str. 112.

--------------------------------------------------
Uredba Komisije (ES) št. 1026/94

z dne 2. maja 1994

o spremembi Uredbe (EGS) št. 1538/91 o uvedbi podrobnih pravil za izvajanje Uredbe Sveta (EGS) št. 1906/90 o nekaterih standardih trženja za perutnino

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1906/90 z dne 26. junija o nekaterih standardih trženja za perutnino [1], kakor je bila nazadnje spremenjena z Uredbo (ES) št. 3204/93 [2], in zlasti člena 9 Uredbe,

ker Uredba Komisije (EGS) št. 1538/91 [3], kakor je bila nazadnje spremenjena z Uredbo (EGS) št. 2891/93 [4], določa referenčni laboratorij, ki je odgovoren za preverjanje vsebnosti vode v zamrznjenih in hitro zamrznjenih piščancih in njihove ustrezne pristojnosti in naloge; ker je treba določiti finančno pomoč Skupnosti, da bi lahko referenčni laboratorij Skupnosti opravljal predvidene naloge;

ker naj bi bila finančna pomoč Skupnosti na začetku zagotovljena za obdobje treh let; ker bo ta določba ponovno pregledana, da bi odobrili podaljšanje pred iztekom začetnega obdobja;

ker je treba skleniti pogodbo med Evropsko skupnostjo in referenčnim laboratorijem Skupnosti za določitev pogojev za plačilo finančne pomoči;

ker Upravljalni odbor za perutnino in jajca ni podal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

Naslednji odstavek 14 se doda členu 14a Uredbe (EGS) št. 1538/91:

"14. Skupnost podeli referenčnemu laboratoriju. "Het Spelderholt", Centre for Poultry Research and Information Services, Beekbergen, Nizozemska, finančno pomoč v najvišjem znesku 75000 ekujev za obdobje treh let za dokončanje nalog, navedenih v odstavku 1 Priloge IX.

Finančna pomoč se plača referenčnemu laboratoriju, skladno s pogoji pogodbe, sklenjene med Komisijo, ki deluje v imenu Evropske skupnosti, in laboratorijem.

Generalni direktor generalnega direktorata za kmetijstvo je pristojen, da podpiše pogodbo v imenu Komisije."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 2. maja 1994

Za Komisijo

René Steichen

Član Komisije

[1] UL L 173, 6.7.1990, str. 1.

[2] UL L 289, 24.11.1993, str. 3.

[3] UL L 143, 7.6.1991, str. 11.

[4] UL L 263, 22.10.1993, str. 12.

--------------------------------------------------
Uredba Komisije (ES) št. 2248/94

z dne 16. septembra 1994

o uvedbi naknadnega nadzora Skupnosti nad uvozom nekaterih jeklenih kablov s poreklom iz držav nečlanic

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 518/94 z dne 7. marca 1994 o skupnih uvoznih pravilih in razveljavitvi Uredbe (EGS) št. 288/82 [1] in zlasti člena 9(2) Uredbe,

ob upoštevanju Uredbe Sveta (ES) št. 519/94 z dne 7. marca 1994 o skupnih pravilih za uvoz iz nekaterih tretjih držav in razveljavitvi uredb (EGS) št. 1765/82, (EGS) št. 1766/82 in (EGS) št. 3420/83 [2], spremenjene z Uredbo (ES) št. 1921/94 [3], in zlasti člena 9 Uredbe,

po posvetovanjih v odborih, ustanovljenih na podlagi omenjenih uredb,

ker informacije, ki jih je posredovala Danska, kažejo, da uvoz v Skupnost vpredene žice, vrvi, kablov, pletenih trakov, zank in podobnega blaga, ki je izdelano iz železa ali jekla in ni električno izolirano, ki se uvršča v tarifne oznake KN 73121091, 73121095 in 73121099 s poreklom iz držav nečlanic, narašča od leta 1991, kar lahko ogrozi proizvajalce teh izdelkov v Skupnosti; ker razpoložljivi podatki za leto 1993 kažejo na potrditev tega naraščajočega trenda; ker cene tega uvoženega blaga znatno nelojalno nižajo lastne cene proizvajalcev v Skupnosti;

ker se položaj proizvajalcev podobnih ali neposredno konkurenčnih izdelkov v Skupnosti slabša od leta 1991, kakor potrjujejo naslednji ekonomski kazalci:

- proizvodnja, ki je leta 1991 znašala 215395 ton, se je leta 1992 znižala na 193846 ton, leta 1993 na 173715 ton in naj bi se glede na zadnje ocene leta 1994 predvidoma znižala na 159900 ton,

- izkoriščenost proizvodnih zmogljivosti industrije Skupnosti se je v obdobju od leta 1991 do 1994 znižala za približno 30 %,

- število zaposlenih neposredno v industriji se je zmanjšalo za 28 % v obdobju od leta 1990 do 1993 in se je samo v obdobju od leta 1992 do 1993 znižalo za 9 %, in sicer s 4662 na 4235;

ker te okoliščine zahtevajo sprejem ukrepov, ki omogočajo čim hitrejšo pridobitev natančnih in najnovejših informacij o trendu uvoza zadevnih izdelkov v Skupnost in uvedbo naknadnega nadzora Skupnosti nad tem uvozom,

SPREJELA NASLEDNJO UREDBO:

Člen 1

Uvoz v Skupnost vpredene žice, vrvi, kablov, pletenih trakov, zank in podobnega blaga, ki je izdelano iz železa ali jekla in ni električno izolirano, ki se uvršča v tarifne oznake KN 73121091, 73121095 in 73121099, je od 1. oktobra 1994 pod naknadnim nadzorom Skupnosti.

Člen 2

Za vsak mesec države članice do 10. dne v drugem mesecu, ki sledi zadevnemu mesecu, uradno obvestijo Komisijo o rezultatih nadzora, z navedbo količine in cif vrednosti uvoza, razčlenjeno po oznaki KN in državi porekla.

Člen 3

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. septembra 1994

Za Komisijo

Leon Brittan

Član Komisije

[1] UL L 67, 10.3.1994, str. 77.

[2] UL L 67, 10.3.1994, str. 89.

[3] UL L 198, 30.7.1994, str. 1.

--------------------------------------------------
Uredba Komisije (ES) št. 2840/95

z dne 8. decembra 1995

o spremembi Uredbe (ES) št. 1371/95 o podrobnih pravilih za izvajanje sistema izvoznih dovoljenj v sektorju jajc

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2771/75 z dne 29. oktobra 1975 o skupni ureditvi trga za jajca [1], kakor je bila nazadnje spremenjena z Aktom o pristopu Avstrije, Finske in Švedske, in z Uredbo (ES) št. 3290/94 [2], in zlasti členov 3(2) in 8(13) Uredbe,

ker Uredba Komisije (ES) št. 1371/95 [3], kakor je bila spremenjena z Uredbo (ES) št. 2522/95 [4], določa podrobna pravila za izvajanje sistema izvoznih dovoljenj v sektorju jajc;

ker naj bi obdobje za predložitev zahtevkov, ki traja od srede do petka, podaljšali za en dan, če so ti dnevi za pristojne organe v državi članici praznik, da bi izvoznikom zagotovili enak dostop do izvoznih dovoljenj;

ker je treba zneske varščin prilagoditi tako, da bo upoštevana spremenjena raven izvoznih nadomestil;

ker so ukrepi, predvideni v tej uredbi, skladni z mnenjem Upravljalnega odbora za perutninsko meso in jajca,

SPREJELA NASLEDNJO UREDBO:

Člen 1

Uredba (ES) št. 1371/95 se spremeni, kot sledi:

1. Členu 3(1) se doda naslednji pododstavek:

"Če pa so ti trije dnevi za pristojne organe v državi članici praznik, se lahko zahtevki v zadevni državi članici vložijo v ponedeljek, ki sledi temu obdobju."

2. V prvem stavku člena 4(2) se beseda "teden" nadomesti z "obdobje".

3. Uvodna določba člena 7(1) se nadomesti z naslednjim besedilom:

"1. Države članice po faksu obvestijo Komisijo vsak ponedeljek pred 13. uro oziroma, v primeru ko velja drugi pododstavek člena 3(1), po 13. uri za predhodno obdobje:"

4. Prilogi I in IV se nadomestita s Prilogama I in II k tej uredbi.

5. V Prilogi II se črtajo besede "od srede… do petka…"

Člen 2

Ta uredba začne veljati naslednji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. decembra 1995

Za Komisijo

Franz Fischler

Član Komisije

[1] UL L 282, 1.11.1975, str. 49.

[2] UL L 349, 31.12.1994, str. 105.

[3] UL L 133, 17.6.1995, str. 16.

[4] UL L 258, 28.10.1995, str. 39.

--------------------------------------------------

PRILOGA I

PRILOGA I

Tarifna oznaka proizvoda po nomenklaturi kmetijskih proizvodov za izvozna nadomestila | Kategorija | Stopnja varščine (eku/100 kg) Neto masa |

0407 00 11 000 | 1 | — |

0407 00 19 000 | 2 | — |

0407 00 30 000 | 3 | 64 |

0408 11 80 100 | 4 | 27 |

0408 19 81 100 0408 19 89 100 | 5 | 12 |

0408 91 80 100 | 6 | 20 |

0408 99 80 100 | 7 | 5 |

--------------------------------------------------

PRILOGA II

PRILOGA II

Rusija

Kuvajt

Bahrajn

Katar

Oman

Združeni arabski emirati

Republika Jemen

Hong Kong

Južna Koreja

Japonska

Malaja

Tajska

Tajvan

--------------------------------------------------
Uredba Komisije (ES) št. 2480/95

z dne 25. oktobra 1995

o spremembi Uredbe (ES) št. 1501/95 o določitvi podrobnih pravil za uporabo Uredbe Sveta (EGS) št. 1766/92 o odobritvi izvoznih nadomestil za žita in ukrepih, ki jih je treba sprejeti v primeru motenj na trgu z žiti

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 1863/95 [2], in zlasti členov 13(11) in 16(2) Uredbe,

ker določa Uredba Komisije (ES) št. 1501/95 nekatera podrobna pravila za uporabo Uredbe Sveta (EGS) št. 1766/92 glede odobritve izvoznih nadomestil za žita in o ukrepih, ki jih je treba sprejeti v primeru motenj na trgu z žiti [3]; ker je treba za izračun izvoznega nadomestila za predelane proizvode poznati ustrezne koeficiente predelave, ki se uporabijo; ker so ti koeficienti pravzaprav vrednosti, določene v Prilogi I k navedeni Uredbi; ker je treba zaradi tega to dejstvo ustrezno pojasniti,

SPREJELA NASLEDNJO UREDBO:

Člen 1

Uredba (ES) št. 1501/95 se spremeni:

1) zadnji stavek člena 11(1) se nadomesti z naslednjim:

"Koeficienti predelave, ki izražajo razmerje med količino osnovnega proizvoda in količino osnovnega proizvoda, ki ga vsebuje predelani proizvod, se določijo v Prilogi I."

2) v Prilogi I se naslov zadnjega stolpca nadomesti z naslednjim:

"Koeficienti predelave, ki izražajo količino žit v kg na 1000 kg zadevnih proizvodov."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. oktobra 1995

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 179, 29.7.1995, str. 1.

[3] UL L 147, 30.6.1995, str. 7.

--------------------------------------------------
Uredba Komisije (ES) št. 2700/95

z dne 22. novembra 1995

o popravkih Uredbe (ES) št. 1802/95 o spremembah uredb, ki so pred 1. februarjem 1995 določile nekatere cene in količine na trgu z mlekom in mlečnimi proizvodi, katerih vrednost v ekujih je bila prilagojena kot posledica odprave korekcijskega faktorja za kmetijska menjalna razmerja

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga z mlekom in mlečnimi proizvodi [1], kakor je bila nazadnje spremenjena z Uredbo (ES) št. 1538/95 [2], in zlasti člena 5c(7) Uredbe,

ker je treba popraviti napako v Prilogi k Uredbi Komisije (ES) št. 1802/95;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

V Prilogi k Uredbi (ES) št. 1802/95 se za Uredbo (EGS) št. 1158/91 in pred Uredbo (EGS) št. 3378/91 vstavi naslednja vrstica:

"(ECU) |

1 | 2 | 3 | 4 | 5 |

Uredba | Sklicevanje | Prejšnji znesek s switch-over | Novi znesek brez switch-over | Novi znesek, ki se uporablja od 1. septembra 1995 |

(EGS) št. 1637/91 | Člen 2(5) | 10 | 12,08 | 12,08" |

Člen 2

Ta uredba začne veljati naslednji dan po objavi v Uradnem listu Evropskih skupnosti.

Uredba velja za zneske, pretvorjene v nacionalno valuto od tržnega leta 1995/96 naprej.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. novembra 1995

Za Komisijo

Franz Fischler

Član Komisije

[1] UL L 148, 28.6.1968, str. 13.

[2] UL L 148, 30.6.1995, str. 17.

--------------------------------------------------